Zrin setta n yiseggasen, aseggas yettawi-d wayeḍ, Yasin yekcem ɣer llakul, yiwen wass ikcem-d s axxam yettru, yemma-s yeffeɣ-itt leԑqel mi t-twala di liḥala-nni, mačči d win yeffɣen ṣbeḥ i d-ikecmen tamedit, tuzzel ɣur-s tḥewwa-t gar yifassen-is, teslef-as i i mmi-s, syin tesɣim-it ɣef yirebi-s, tesԑedda-d dɣa ixef n iḍuden-is s leḥnana deg ucekkuḥ n mmi-s tkemmez-as amzun akken tebɣa ad tessenɣes seg uneɣni-ines, testeqsa-t : -Ayen akka tettruḍ a tarwiḥt ?